दिल्ली एम्स के एक साइकोथेरेपी डॉक्टर ने कहा कि रहस्य सुलझाने के लिए साइकोलॉजिकल टेस्ट किया जाना चाहिए. उन्होंने नाम न जाहिर करने की शर्त पर कहा, ‘आम बोलचाल की भाषा में साइकोलॉजिक टेस्ट का मतलब है पीड़ितों के रिश्तेदारों, मित्रों और परिचितों से मिलकर पता लगाया जाए कि क्या कोई पैटर्न था. क्या परिवार के सभी लोग कोई एक खास किताब पढ़ रहे थे या किसी संप्रदाय का हिस्सा थे या किसी तांत्रिक के प्रभाव में थे.’